open-index/open-wikipedia-markdown huggingface dataset:
Φιλόπαππος

Ο **Γάιος Ιούλιος Αντίοχος Επιφανής Φιλόπαππος** () από τη Δυναστεία των Οροντιδών ήταν ευεργέτης της πόλης των Αθηνών, ο οποίος γεννήθηκε γύρω στο 70 μ.Χ. και στον οποίο είναι αφιερωμένο το μνημείο του Φιλοπάππου στον ομώνυμο λόφο. Ήταν ο εγγονός του Αντιόχου Δ΄, τελευταίου βασιλέως της Κομμαγηνής στη σημερινή Συρία. 

## Βιογραφία
Πατέρας του Φιλοπάππου ήταν ο Γ. Ι. Αρχέλαος Αντίοχος *Επιφανής*, μητέρα η Κλαυδία Καπιτωλίνα και αδελφή του η Ιουλία Βαλβίλλα. Το 72 μ.Χ., την εποχή που ο παππούς του, Αντίοχος Δ΄ ο Επιφανής, βασίλευε στο μικρό ελληνιστικό βασίλειο της Κομμαγηνής, γίνεται η κατάλυση και ενσωμάτωσή του στη Ρωμαϊκή Αυτοκρατορία. Αναγκαστικά τότε, όλη η οικογένεια, με τη βοήθεια του Βεσπασιανού καταφεύγει στην Ελλάδα και εγκαταθίσταται στην Αττική. Η αριστοκρατική καταγωγή του τον βοηθά να γίνει αποδεκτός από τους κατοίκους της Αθήνας, εγγράφεται μάλιστα ως Αθηναίος πολίτης, από τον δήμο Βήσας της Αντιοχίδας φυλής, αναλαμβάνει δημόσια αξιώματα και συμμετέχει σε πολιτικές και θρησκευτικές εκδηλώσεις της πόλης. Τα επόμενα χρόνια ο Φιλόπαππος μετακομίζει στην Ρώμη, όπου εκεί, αφού γίνει Ρωμαίος πολίτης και έχοντας την εύνοια του αυτοκράτορα Τραϊανού, αναλαμβάνει νέα αξιώματα και αναγορεύεται ύπατος. Τέλος, επιστρέφει στην Αθήνα και μεταξύ των ετών 114 και 116 πεθαίνει.

## Δημόσια δράση και τιμές
μικρογραφία|Το μνημείο του Φιλοπάππου
Ο Φιλόπαππος ως Αθηναίος πολίτης υπήρξε Αγωνοθέτης των Διονυσίων και δύο φορές Επώνυμος άρχοντας μεταξύ 75/76 και 87/88. Ως Ρωμαίος πολίτης υπήρξε μέλος του γένους των Ιουλίων και της Φαβίας φυλής. Εντάχθηκε στην τάξη των πραιτόρων, το 109 έγινε ύπατος και μεταξύ 110 με 115 συμμετείχε στο 12μελές σώμα των ιερέων του αυτοκράτορα Τραϊανού (λατινικά: *Fratres Arvales)**.* Ο Πλούταρχος τον εκτιμούσε ιδιαίτερα και του αφιέρωσε την πραγματεία *"Πώς αν τις διακρίνει τον κόλακα του φίλου"*  στο έργο του *"Ηθικά".*

Το μνημείο του Φιλοπάππου ανεγέρθη το 114 με 116 προς τιμή του στον, μέχρι τότε ονομαζόμενο, λόφο των Μουσών απέναντι από την Ακρόπολη με δαπάνες της πόλης των Αθηνών και υπό την επίβλεψη των δύο αδελφών του.

## Παραπομπές


## Εξωτερικοί σύνδεσμοι
* Φιλόπαππος Γάιος Ιούλιος από την Εγκυκλοπαίδεια Μείζονος Ελληνισμού

## Πηγές
* Kleiner, D.E.E. “The Monument of Philopappos.” Archaeologica 30 (1983)
* Athenaeus Deipnosophistae VIII.350c
* Josephus Bellum Judaeum 238-243
* Pausanias I.25.8
* Plutarch Quaestiones Convivales 628a; & Quomodo ab adulatore discernatur amicus 48e & 66c

Κατηγορία:Δυναστεία των Οροντιδών
Μπον

Η θρησκεία **Μπον**, ενίοτε και *μπονισμός*, (Bon ή Bön) είναι γηγενής θρησκεία του Θιβέτ, πριν από την άφιξη του βουδισμού τον 7ο αι. Σήμερα θεωρείται παρόμοια με τον θιβετιανό βουδισμό. Οι οπαδοί του Μπον είναι γνωστοί ως *μπονπό* ή *μπον-πο*. Η ημερομηνία ίδρυσης της Γιουντρούνγκ Μπον ανάγεται στο 16.000 π.Χ., σύμφωνα με τους μπονπό ενώ η νέα Μπον στον 14ο αι. Ιδρυτής της Γιουντρούνγκ Μπον φέρεται ο Τονπά Σενράμπ Μιβότσε (Tonpa Shenrab Miwoche). Οι πιστοί της θρησκείας πιθανώς ανέρχονται σήμερα στους 100.000.

## Ιστορική εξέλιξη της Μπον
Στην προβουδιστική Μπον πραγματοποιούνταν πολύπλοκες τελετουργίες από ιερείς. Σε κάθε περίπτωση το θρησκευτικό σύστημα της προβουδιστικής Μπον ήταν ουσιαστικά διαφορετικό από το βουδιστικό. Οι τελετουργίες που εκτελούνταν από τους αρχαίους ιερείς μπονπό διασφάλιζαν ότι οι ψυχές των νεκρών περνούσαν με ασφάλεια σε μεταθανάτιο τόπο ευδαιμονίας με την καθοδήγηση ενός ζώου, συνήθως βούβαλου, αλόγου ή προβάτου, που θυσιαζόταν κατά την διάρκεια των ταφικών τελετών. Προσφορές τροφίμων, ποτών και πολύτιμων αντικειμένων, ακόμα και ζωντανών στην περίπτωση βασιλέων, συνόδευαν τον νεκρό. Ο σκοπός αυτών των τελετών ήταν διπλός. Από τη μία πλευρά εξασφάλιζε την ευτυχία του νεκρού στην γη των νεκρών και από την άλλη την ευεργετική επιρροή των νεκρών για την ευημερία και την γονιμότητα των ζώντων.

Το γεγονός ότι οι οπαδοί αυτής της θρησκείας, εκ των οποίων υπάρχουν πολλές χιλιάδες στο Θιβέτ και στην εξορία σήμερα, υποστηρίζουν ότι η θρησκεία τους είναι πρόσθετη στον θιβετιανό βουδισμό και, στην πραγματικότητα, ταυτίζεται με την προβουδιστική θρησκεία, παραμελείται συχνά από τους δυτικούς θρησκειολόγους. Οι θιβετιανοί βουδιστές, επίσης, θεωρούν ότι η Μπον είναι διακριτή θρησκεία σε ό,τι αφορά την ιστορία, τις τελετουργίες, το μεταφυσικό δόγμα και την μοναστική πειθαρχία. Ουσιαστικά, το *μπον* ως όρος προσδιορίζει ένα τεράστιο και άμορφο σώμα λαϊκών πεποιθήσεων, στις οποίες συμπεριλαμβάνεται η μαντεία, η λατρεία τοπικών θεοτήτων και αντιλήψεις περί ψυχής. Υπό αυτή την έννοια ο καταλληλότερος  πιθανώς όρος τον χαρακτηρισμό της Μπον είναι «η ανώνυμη θρησκεία», που επινοήθηκε από τον R.A. Stein.

Σήμερα, το γεγονός ότι είναι περιορισμένη στο Θιβέτ και την ευρύτερη περιοχή των Ιμαλαΐων, οι ακόλουθοί της την θεωρούν παγκόσμια θρησκεία με την έννοια ότι τα δόγματα της είναι αληθή και ισχύουν για όλη την ανθρωπότητα. Οι *μπονπό* πιστεύουν επίσης ότι σε παλαιότερες εποχές η θρησκεία τους διαδόθηκε σε πολλά μέρη του κόσμου, αυτά που παρουσιάζονται στην  παραδοσιακή κοσμολογία τους. Για αυτόν τον το λόγο την αποκαλούν «αιώνια μπον», (yungdrung Bon).

## Παραπομπές σημειώσεις


## Εξωτερικοί σύνδεσμοι

* Tibet's Bon (l. Chinese and Tibetan)
* Bon Foundation 
* Bon in Belarus and Ukraine (l. English)
* Romanian Bön Association 
* Yungdrung Bon UK
* Ligmincha Institute

;Μελέτες
* Siberian Bo and Tibetan Bon, studies by Dmitry Ermakov
Σέρχιο Αραούχο

Ο **Σέρχιο Εσεκιέλ Αραούχο** (, Μπουένος Άιρες, Αργεντινή, 28 Ιανουαρίου 1999 -) είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός για την Αθλητική Ένωση Λεμεσού (ΑΕΛ).

## Καριέρα

Ξεκίνησε την επαγγελματική του καριέρα του στην Μπόκα Τζούνιορς, όπου αγωνίστηκε από το 2009 έως και το 2015, με τις τρεις από τις πέντε συνολικά σεζόν να παίζει δανεικός στις ομάδες Μπαρτσελόνα Β (2012-13), Τίγρε (2013-14) και Λας Πάλμας (2014-15). Αυτήν την περίοδο κατέκτησε τον πρώτο του τίτλο, το 2011, το πρωτάθλημα Αργεντινής.  

Το 2015 πήρε μεταγραφή στη Λας Πάλμας. Το 2018 κατέκτησε το πρωτάθλημα με την ΑΕΚ. Τον Ιανουάριο του 2020 ανακοινώθηκε ότι επιστρέφει στην ΑΕΚ με δανεισμό και οψιόν αγοράς το καλοκαίρι. Η οψιόν δεν ενεργοποιήθηκε ποτέ, εξαιτίας των απαιτήσεων της Λας Πάλμας και έτσι επέστρεψε για ακόμη μια φορά στα Κανάρια Νησιά. 

Από τις 13 Ιουλίου 2021 θεωρείται μόνιμος παίκτης της ΑΕΚ αφού η ομάδα αγόρασε τον παίκτη για 1,5 εκ. ευρώ, πόσο το οποίο μπορεί να φτάσει τα 1,7 εκ. ή ακόμα και τα 2 εκ. ευρώ με την εκπλήρωση κάποιων μπόνους. Από τον Αύγουστο του 2022 ο Αραούχο είναι ο πρώτος αρχηγός της ΑΕΚ.

Τον Απρίλιο του 2023 χρειάστηκε να υποβληθεί σε επέμβαση στο μηνίσκο του αριστερού του γόνατου κάτι που τον έθεσε εκτός για το υπόλοιπο της σεζόν σε χρονικό σημείο όπου η ΑΕΚ βρίσκονταν στην κορυφή της βαθμολογίας της Σούπερ Λιγκ, μαζί με τον Παναθηναϊκό, έπειτα από τέσσερις αγωνιστικές των πλει-οφ του πρωταθλήματος.

Ήταν παίκτης της ΑΕΚ μέχρι τον Ιούνιο του 2024.

## Διακρίσεις
**Μπόκα Τζούνιορς**

* Πρωτάθλημα Αργεντινής: (2) 2011

**ΑΕΚ**

* Πρωταθλήματα Ελλάδος: (2) 2017–18, 2022-23
* Κύπελλο Ελλάδος: (1) 2022-23
**Ατομικές**

* Παίκτης του μήνα στην Σεγούντα Ντιβισιόν: Σεπτέμβριος 2014
* Παίκτης της σεζόν για την ΑΕΚ: 2021-22
* Γκολ της σεζόν στην ελληνική Σούπερ Λιγκ: 2021-22 
* Καλύτερη 11αδα της σεζόν για την Σούπερ Λιγκ: 2021-22
* Fair play της σεζόν στην Σούπερ Λιγκ: 2021-22

## Παραπομπές


## Εξωτερικοί σύνδεσμοι

*Προφίλ Σέρχιο Αραούχο στο Transfermarkt 
*Προφίλ στον επίσημο ιστότοπο της Μπαρτσελόνα 
*
*Προφίλ στο ESPN Deportes 

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Κλουμπ Ατλέτικο Τίγρε
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Αργεντινοί ποδοσφαιριστές στο εξωτερικό
Volotea

**Η Volotea** () είναι ισπανική αεροπορική εταιρεία χαμηλού κόστους με έδρα τις Αστούριες και με βάσεις στην Ισπανία, στην Ιταλία, στη Γαλλία και στην Ελλάδα.

## Ιστορία
Η Volotea είναι αεροπορική εταιρεία που δημιουργήθηκε από τους πρώην ιδρυτές της Vueling, Carlos Muñoz και Lázaro Ros. Το όνομα "Volotea" προέρχεται από το ισπανικό ρήμα "revolotear", που σημαίνει "πετάω γύρω." Η Volotea ξεκίνησε τις δραστηριότητές της στις 5 Απριλίου 2012, από το Αεροδρόμιο Marco Polo της Βενετίας.

Η εταιρεία υποστηρίζεται από τρία ιδιωτικά μετοχικά κεφάλαια, δύο από την Ευρώπη  και ένα από τις Ηνωμένες Πολιτείες. Η εταιρεία συγκέντρωσε πάνω από 50 εκατ. € πριν αρχίσουν οι δραστηριότητες της.

Η Boeing ανακοίνωσε στις 15 Φεβρουαρίου 2012 ότι είχε υπογράψει μια συμφωνία για μακροχρόνια μίσθωση με τη Volotea για ένα άγνωστο αριθμό αεροσκαφών Boeing 717. τον Μάρτιο του 2015, ανακοινώθηκε ότι η Volotea θα λάμβανε τέσσερα επιπλέον αεροσκάφη τύπου 717 από την εταιρία Blue1. Ωστόσο, τον Νοέμβριο του 2015, η Volotea ανακοίνωσε τα σχέδιά της να καταργήσει σταδιακά τα 717 από τον στόλο της μέσα στα επόμενα χρόνια όπως και έγινε με την ολική καθήλωση του στόλου τον Δεκέμβριο του 2020. Η αντικατάσταση τους πρόκειται να γίνει από μεταχειρισμένα  Airbus A320.

## Στόλος
[μικρογραφία|Πρώην [Boeing 717|Boeing 717-200 της Volotea]]
[μικρογραφία|[Airbus A320|Airbus A319-100 της Volotea ]]
Από τον Ιανουάριο του 2021, ο στόλος της Volotea αποτελείται από τα ακόλουθα αεροσκάφη:



## Πήγες

Κατηγορία:Ισπανικές αεροπορικές εταιρείες
Επαρχία Μπιτσάβ

Η **επαρχία Μπιτσάβ** (λευκορωσικά: Быхаўскі раён, , **Επαρχία Μπιχόβσκι**) είναι ένα ραγιόν (επαρχία) στην περιφέρεια Μογκιλέφ στη Λευκορωσία, και το διοικητικό κέντρο της επαρχίας είναι το Μπιτσάβ. Το 2009, ο πληθυσμός της επαρχίας ήταν 35.148 κάτοικοι. Ο πληθυσμός του Μπιτσάβ αντιστοιχεί στο 48,5% του πληθυσμού της επαρχίας.

## Παραπομπές


## Εξωτερικοί σύνδεσμοι
* 

Μπιτσάβ
Επαρχία Τσαβούσι

Η **επαρχία Τσαβούσι** (λευκορωσικά: Чавускі раён, , **Επαρχία Τσαούσσκι**) είναι ραγιόν (επαρχία) στην περιφέρεια Μόγκιλεφ, στη Λευκορωσία. Το διοικητικό κέντρο είναι το Τσαβούσι. Το 2009, ο πληθυσμός ήταν 21.242 κάτοικοι. Ο πληθυσμός του Τσαβούσι αντιστοιχεί στο 50,3% του πληθυσμού της επαρχίας.

## Παραπομπές


## Εξωτερικοί σύνδεσμοι
* 

Τσαβουσι
Γλώσσες της Ανδόρρας

Οι παρακάτω γλώσσες ομιλούνται στο Πριγκιπάτο της Ανδόρρας.

## Καταλανικά

Τα Καταλανικά είναι η μόνη επίσημη γλώσσα της Ανδόρρας. Είναι, επίσης, η ιστορική και παραδοσιακή γλώσσα της χώρας, που χρησιμοποιείται από την κυβέρνηση, τα μέσα μαζικής ενημέρωσης και από το μεγαλύτερο ποσοστό των ανθρώπων που έχουν την υπηκοότητα της Ανδόρρας, οι οποίοι αποτελούν το 33% του συνολικού πληθυσμού.

Τα καταλανικά αποτελούν την κύρια γλώσσα του 25% των Ισπανών μεταναστών, που αποτελούν περίπου το 43% του πληθυσμού της Ανδόρρας, κυρίως αυτών που μετανάστευσαν από την κοντινή Καταλονία και τη Βαλένθια.

Η Κυβέρνηση της Ανδόρρας έχει καταβάλει προσπάθειες να επιβάλει την εκμάθηση των καταλανικών προς το μεταναστευτικό εργατικό σώμα. Παρά το μεγάλο τουριστικό ρεύμα από την Ισπανία, τόσο οι δημόσιες όσο και οι ιδιωτικές σημάνσεις στην Ανδόρρα είναι ως επί το πλείστον μονόγλωσσες στα καταλανικά.

Η Ανδόρρα είναι η μόνη χώρα στην οποία τα καταλανικά είναι η μόνη επίσημη γλώσσα και η μόνη χώρα στην οποία υα καταλανικά ομιλούνται στο σύνολο της επικράτειάς της.

## Ισπανικά και Γαλικιανά

Τα ισπανικά είναι η κύρια γλώσσα του περίπου 70% από τους Ισπανούς μετανάστες της Ανδόρρας (με το υπόλοιπο 5% να ομιλεί τα γαλικιανά). Οι περισσότεροι ήρθαν στη χώρα μεταξύ του 1955 και του 1995 από τις παραδοσιακά λιγότερο ανεπτυγμένες νότιες, δυτικές και κεντρικές περιοχές της Ιβηρικής Χερσονήσου (Ανδαλουσία, Εξτρεμαδούρα, Καστίλλη-Λα Μάντσα, Μούρθια, Γαλικία κλπ) και από αυτές πλησίον στον Βισκαϊκό Κόλπο (Αστούριες, Κανταβρία κλπ).

Ο χαμηλός βαθμός οικονομικής ανάπτυξης της Ανδόρρας, η περιορισμένη παιδεία στις πατρίδες των μεταναστών και ο φόβος εισβολής από την Ισπανία κατά τη διάρκεια της εποχής του Φράνκο, κατέστησε πιο δύσκολο για τους μετανάστες να ενσωματωθούν πλήρως μέχρι το 1993, όταν εγκρίθηκε το σύνταγμα της χώρας. Από τότε, η ισπανική έχει γίνει η δεύτερη πιο χρησιμοποιούμενη γλώσσα του πληθυσμού και επιπλέον είναι η κυρίαρχη γλώσσα επικοινωνίας μεταξύ ανθρώπων με διαφορετικό γλωσσικό υπόβαθρο, κάτι που οδηγεί την κυβέρνηση στη λήψη μέτρων για πιο γενική και καθολική χρήση της καταλανικής.

## Πορτογαλικά

Η οικονομική κατάσταση της βόρειας Πορτογαλίας ευνόησε τη μετανάστευση προς την Ανδόρρα, μεταξύ του 1960 και του 1980. Αυτό οδήγησε στην αύξηση του πορτογαλικού πληθυσμού, οι οποίοι αποτελούν του 11% των κατοίκων.Επίσης, μια μικρή κοινότητα Βραζιλιάνων, οι οποίοι μετανάστευσαν κατά τη δεκαετία του 1990, οδήγησε τους ομιλητές της πορτογαλικής γλώσσας να αποτελούν σήμερα το 13% περίπου του συνόλου της χώρας.

## Γαλλικά

Το κοινά σύνορα με τη Γαλλία, το χαμηλό ποσοστό φορολόγησης και οι ευκαιρίες απασχόλησης στην ακμάζουσα τουριστική βιομηχανία, έχουν φέρει ως αποτέλεσμα το 7% του συνολικού πληθυσμού της χώρας να είναι Γάλλοι και πιο συγκεκριμένα μετανάστες από τη Γαλλόφωνη Αφρική. Τα γαλλικά είναι η κύρια γλώσσα επικοινωνίας, μαζί με τα καταλανικά, στην κωμόπολη Ελ Πας ντε λα Κάζα.

## Παραπομπές


## Εξωτερικοί σύνδεσμοι
* Ethnologue report for Andorra
* CIA – The World Factbook 
* Departament d'Estadistica
* Tractaments protocul-laris
Επαρχία Τζελσκ

Η **Επαρχία Τζελσκ**, **Επαρχία Τζελσκί **(λευκορωσικά: Ельскі раён, μεταγραφή στο λατινικό αλφάβητο: Jeĺsk Rajon, Jeĺski Rajon) είναι επαρχία στην περιφέρεια Γόμελ, στη Λευκορωσία. Βρίσκεται στο νοτιοανατολικό μέρος της χώρας. 

## Παραπομπές


## Αναφορές
*

## Εξωτερικοί σύνδεσμοι
* 

Κατηγορία:Γεωγραφία της Λευκορωσίας
Επαρχία Μστσισλάβ

Η **επαρχία Μστσισλάβ** (λευκορωσικά: Мсціслаўскі раён, , **επαρχία Μστισλάβσκι**) είναι ραγιόν (επαρχία) στην περιφέρεια Μόγκιλεφ στη Λευκορωσία. Το διοικητικό κέντρο είναι η πόλη του Μστσισλάβ. Το 2009, ο πληθυσμός της επαρχίας ήταν 24.768 κάτοικοι. Ο πληθυσμός του Μστσισλάβ αντιστοιχεί στο 43,6% του πληθυσμού της επαρχίας.

## Παραπομπές


## Εξωτερικοί σύνδεσμοι
* 

Μστσισλαβ
System Shock (βιντεοπαιχνίδι, 2023)

Το ***System Shock*** είναι βιντεοπαιχνίδι δράσης περιπέτειας βολών πρώτου προσώπου που αναπτύχθηκε από τη Nightdive Studios. Πρόκειται για remake του αρχικού παιχνιδιού με το ίδιο όνομα, που αναπτύχθηκε από τη Looking Glass Studios.

## Πλοκή
Το παιχνίδι τοποθετείται σε ένα διαστημικό σταθμό, σε ένα κυβερνοπάνκ έτος 2072. Ο παίκτης αναλαμβάνει το ρόλο ενός ανώνυμου χάκερ, ο οποίος προσπαθεί να εμποδίσει τα σχέδια της κακόβουλης τεχνητής νοημοσύνης με όνομα SHODAN.

## Ανάπτυξη
Το αρχικό System Shock κυκλοφόρησε το 1994 και αναπτύχθηκε από τη Looking Glass Studios, που έκλεισε το 2000. Η περιουσία της εταιρείας, συμπεριλαμβανομένου του *System Shock*, αγοράστηκαν από την Star Insurance Company, μια θυγατρική της Meadowbrook Insurance Group. Το 2012, η Nightdive Studios αγόρασε τα δικαιώματα του *System Shock 2* και παρήγαγε μια αναβαθμισμένη εκδοχή του παιχνιδιού που κυκλοφόρησε ψηφιακά για τα μοντέρνα λειτουργικά συστήματα. Έπειτα η ίδια εταιρεία αγόρασε τα δικαιώματα για όλο το franchise. Χρησιμοποιεί τη μηχανή παιχνιδιών Unreal Engine 4.

## Κυκλοφορία
Αρχικά, είχε προγραμματιστεί να κυκλοφορήσει το δεύτερο τέταρτο του 2018 ταυτόχρονα για τα Microsoft Windows, MacOS, Linux, PlayStation 4 και Xbox One. Η κυκλοφορία μεταφέρθηκε, ξανά για τις ίδιες κονσόλες, στις αρχές του 2020. Τελικά, το παιχνίδι κυκλοφόρησε για τα Windows στις 30 Μαΐου του 2023. Η ημερομηνία κυκλοφορίας για τις προαναφερθείσες πλατφόρμες αναμένεται να ανακοινωθεί, ενώ το παιχνίδι θα κυκλοφορήσει επιπλέον και για τα PlayStation 5 και Xbox Series X/S.

## Παραπομπές


## Εξωτερικοί σύνδεσμοι
* Επίσημη ιστοσελίδα
Κατηγορία:Βιντεοπαιχνίδια του 2023
Κατηγορία:Βιντεοπαιχνίδια τοποθετημένα στα 2070s
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια με Unreal Engine
Κατηγορία:Κυβερνοπάνκ βιντεοπαιχνίδια
Κατηγορία:Remakes βιντεοπαιχνιδιών
Βραβείο Χέρντερ

Το **Βραβείο Χέρντερ** (1964-2006) ήταν ευρωπαϊκό βραβείο, το οποίο απονεμόταν σε εξέχουσες προσωπικότητες από το χώρο των Γραμμάτων και των Τεχνών, της κεντρικής και βορειανατολικής Ευρώπης οι οποίοι με το έργο τους συνέβαλαν στην διατήρηση της ευρωπαΪκης πολιτιστικής κληρονομιάς. 

Έφερε το όνομα του ανθρωπιστή και φιλόσοφου Γιόχαν Γκότφριντ Χέρντερ (1744- 1803) και είχε θεσπιστεί το 1964 από το ίδρυμα του Αμβούργου, **Alfred Toepfer Foundation**. Το βραβείο αποτελούνταν από χρυσό μετάλλιο και χρηματικό έπαθλο 30.000 μάρκων. Η τελετή απονομής γινόταν μια φορά το χρόνο, στο Πανεπιστήμιο της Βιέννης (η Βιέννη είχε επιλεγεί συμβολικά, λόγω της κεντρικής θέσης της στην Ευρώπη), παρουσία του Αυστριακού Προέδρου της Δημοκρατίας.

Η πρώτη απονομή του βραβείου έγινε το 1964 και η τελευταία το 2006.

**Από ελληνικής πλευράς** με το Βραβείο έχουν τιμηθεί οι:
*1965 Μανόλης Χατζηδάκης, βυζαντινολόγος
*1966 Αντώνης Κριεζής, αρχιτέκτονας και πολεοδόμος 
*1967 Σπύρος Μαρινάτος, αρχαιολόγος
*1968 Αναστάσιος Ορλάνδος, αρχιτέκτων και αρχαιολόγος
*1970 Ιωάννης Α. Παπαϊωάννου, μουσουργός 
*1971 Γεώργιος Μέγας, λαογράφος και ακαδημαϊκός
*1973 Στυλιανός Χαρκιανάκης, αρχιεπίσκοπος Αυστραλίας και ποιητής
*1974 Στυλιανός Πελεκανίδης, αρχαιολόγος 
*1975 Παντελής Πρεβελάκης, λογοτέχνης
*1976 Ιωάννης Κακριδής, κλασικός φιλόλογος
*1977 Εμμανουήλ Κριαράς, γλωσσολόγος και φιλόλογος  και Νικόλαος Ανδριώτης, γλωσσολόγος
*1978 Γιάννης Σπυρόπουλος, ζωγράφος 
*1979 Απόστολος Βακαλόπουλος, ιστορικός
*1980 Μανούσος Μανούσακας, φιλόλογος, ιστορικός και ακαδημαϊκός
*1981 Δημήτριος Λουκάτος, λαογράφος
*1982 Αθανάσιος Αραβαντινός, πολεοδόμος και αρχιτέκτονας 
*1983 Κωνσταντίνος Τρυπάνης, κλασικός φιλόλογος και ποιητής
*1984 Κωνσταντίνος Δημαράς,  φιλόλογος και ιστορικός της νεοελληνικής λογοτεχνίας
*1985 Δημήτριος Πάλλας, αρχαιολόγος
*1986 Ιωάννης Καραγιαννόπουλος, βυζαντινολόγος
*1987 Ντούλα Μουρίκη, ιστορικός της Τέχνης
*1988 Χρήστος Καπράλος, γλύπτης
*1989 Νίκος Γαβριήλ Πεντζίκης, ζωγράφος και συγγραφέας
*1990 Άρης Κωνσταντινίδης, αρχιτέκτονας
*1991 Γιώργος Σισιλιάνος, μουσουργός
*1992 Μανόλης Ανδρόνικος, αρχαιολόγος
*1993 Διονύσης Ζήβας, αρχιτέκτων 
*1994 Τάκης Βαρβιτσιώτης, ποιητής 
*1995 Μιχάλης Μερακλής, φιλόλογος και λαογράφος 
*1997 Τάσος Αθανασιάδης, λογοτέχνης
*2000 Κάρολος Μητσάκης, φιλόλογος μεσαιωνικής (βυζαντινής) γραμματείας 
*2001 Ευάγγελος Μουτσόπουλος, καθηγητής Φιλοσοφίας 
*2002 Γεώργιος Μπαμπινιώτης, γλωσσολόγος και φιλόλογος
*2004 Θεόδωρος Αντωνίου, μουσικοσυνθέτης και μαέστρος
*2006 Νίκος Χατζηνικολάου αρχαιολόγος και ιστορικός 

**Κατάλογος των βραβευθέντων από όλες τις χώρες** υπάρχει στην αγγλόφωνη Βικιπαίδεια: https://en.wikipedia.org/wiki/Herder_Prize Ενδεικτικά αναφέρονται οι 
*2000 :Ίμρε Κέρτες
:Μίλαν Κούντερα
:Άρβο Παρτ
*1998: Ισμαήλ Κανταρέ
*1965:Λάζλο Νέμετ

## Εξωτερικοί σύνδεσμοι
* Alfred Toepfer Stiftung F.V.S.: http://www.toepfer-stiftung.de/

## Παραπομπές


Χερντερ
Χέρντερ
Κατηγορία:Πρώην βραβεία
Προεδρική εκλογή των Ηνωμένων Πολιτειών 1952

Οι **Προεδρικές εκλογές των Ηνωμένων Πολιτειών 1952** έλαβαν χώρα την Τρίτη 4 Νοεμβρίου. Σ' αυτές αναμετρήθηκαν ο υποψήφιος του Ρεπουμπλικανικού Κόμματος Ντουάιτ Αϊζενχάουερ και ο υποψήφιος του Δημοκρατικού Κόμματος Άντλαϊ Στίβενσον, με νικητή τον πρώτο. Ο Αϊζενχάουερ έγινε ο πρώτος Ρεπουμπλικανός που εξελέγη πρόεδρος ύστερα από 24 χρόνια κυριαρχίας των Δημοκρατικών.

1952
Κατηγορία:Εκλογές του 1952
Perception

Το ***Perception*** είναι βιντεοπαιχνίδι περιπέτειας πρώτου προσώπου τρόμου που αναπτύχθηκε από τη The Deep End Games, που αποτελείται από πρώην μέλη της Irrational Games, και εκδόθηκε από τη Feardemic. Στο παιχνίδι, ο παίκτης αναλαμβάνει το ρόλο μίας νεαρής τυφλής γυναίκας, της Cassie Thornton, η οποία πρέπει να χρησιμοποιήσει την εξαιρετική ακοή και το πνεύμα της για να λύσει μυστήρια, και να γλιτώσει από μια θανάσιμη παρουσία, σε ένα σπίτι στο Γκλόστερ της Μασαχουσέτης. Το παιχνίδι κυκλοφόρησε για τα Microsoft Windows στις 30 Μαΐου του 2017, ενώ αναμένεται κυκλοφορία και για τα PlayStation 4, Xbox One και Nintendo Switch.

## Παραπομπές


## Εξωτερικοί σύνδεσμοι
* The Deep End Games

Κατηγορία:Βιντεοπαιχνίδια του 2017
Κατηγορία:Βιντεοπαιχνίδια περιπέτειας πρώτου προσώπου
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια τοποθετημένα στη Μασαχουσέτη
Κατηγορία:Indie βιντεοπαιχνίδια
Μπάαμπα Μάαλ

Ο **Μπάαμπα Μάαλ** (*Baaba Maal*, 12 Νοεμβρίου 1953) είναι Σενεγαλέζος τραγουδιστής και κιθαρίστας.

Ο Μπάαμπα Μάαλ είναι γιος ενός Σενεγαλέζου ψαρά. Αποτελεί μία από τις μεγαλύτερες φυσιογνωμίες της αφρικανικής μουσικής. Θεωρείται ο διανοούμενος της σενεγαλικής μουσικής, με διακεκριμένες σπουδές στο Ντακάρ και στο Παρίσι. Η μουσική του είναι ένα κράμα φολκλορικής μουσικής, με στοιχεία ρέγκε, σόουλ και σύγχρονων χορευτικών ρυθμών. Είναι χτισμένη γύρω από τη συγκλονιστική φωνή του, μια φωνή που έγινε η αιτία να του αποδοθεί στη χώρα του ο τίτλος του "αηδονιού".  

## Δισκογραφία

## Παραπομπές


## Εξωτερικοί σύνδεσμοι
* 

Κατηγορία:Αφρικανοί τραγουδιστές
Κατηγορία:Σενεγαλέζοι
Great Wall H5

Το **Great Wall H5** είναι μεσαίο SUV αυτοκίνητο που κατασκευάζεται από την κινεζική αυτοκινητοβιομηχανία The Great Wall Motors. Η παραγωγή του ξεκίνησε το 2009 στην φυσική έδρα της Great Wall Motors, στο Μπαοντίνγκ της Κίνας, αλλά παράγεται και στη Ρωσία, και είναι ο αντικαταστάτης του Great Wall H3 από το 2015 με την ανανεωμένη του έκδοση. Το H5 είναι διαθέσιμο με μετάδοση κίνησης 4x2 στους μπροστινούς τροχούς και ως 4x4, ενώ η θέση του κινητήρα είναι σταθερά εμπρός του αμαξώματος σε διαμήκη και εγκάρσια θέση αντίστοιχα.

Το συγκεκριμένο μοντέλο ήταν υποψήφιο για παραγωγή της ινδικής αυτοκινητοβιομηχανίας ICML και τελικώς απορρίφθηκε και παρήχθη μόνο από την Great Wall Motors.

## Βασικά στοιχεία
### Κινητήρες και κιβώτια
Το H5 έχει μια μεγάλη παλέτα κινητήρων, τόσο σε βενζινοκίνητες, όσο και σε πετρελαιοκίνητες εκδόσεις. Η αρχική έκδοση, όπου ακόμα κυκλοφορεί στην αγορά, διατέθηκε μόνο σε πετρελαιοκίνητη έκδοση, όπου οι δυο ήταν της κινέζικης εταιρείας και οι άλλοι δυο από την Mitsubishi Motors. Η απλούστερη έκδοση έφερε τον κινητήρα της Mitsubishi με τον κωδικό 4G63, ο οποίος αποδίδει με την μέγιστη ιπποδύναμη των 90 hp στις 5.250 στροφές ανά λεπτό. Επιπλέον, υπάρχουν ο GW4D20 ο οποίος είχε επιπρόσθετα, σύστημα πλήρωσης (turbo) με 110 ίππους, ο Mitsubishi 49S4N με 100 hp και τέλος ο επίσης υπερτροφοδοτούμενος GW2.5TCI που αποδίδει μόνο 80 ίππους.

Από το 2015 έχει προστεθεί και ένας βενζινοκινητήρας, ενώ οι υπόλοιποι πετρελαιοκινητήρες είναι εφοδιασμένοι με σύστημα πλήρωσης, οδηγώντας έτσι στην αναβάθμιση της μέγιστης ιπποδύναμής τους.

Υπάρχουν τρία είδη κιβωτίων ταχυτήτων: τα δυο είναι χειροκίνητα και το τρίτο αυτόματης τεχνολογίας. Στην αρχική έκδοση, τα χειροκίνητα είναι 5 και 6 σχέσεων, και ήταν τα πρώτα που εντάχθηκαν ως επιλογή για το όχημα. Με την ανανέωση του μοντέλου, προστέθηκε και το αυτόματο κιβώτιο των 6 σχέσεων.

### Επιπλέον εξοπλισμός
Όσον αφορά τον επιπλέον εξοπλισμό του οχήματος, είναι εμφανώς σύγχρονος, γεγονός που αποτρέπει την γνωστή εικόνα που υπήρχε στα αυτοκίνητα της Κίνας εδώ και πολλά χρόνια. Το H5 διαθέτει στην κεντρική κονσόλα του σαλονιού, οθόνη για χρήση DVD και GPS (σύστημα πλοήγησης αυτοκινήτου), ηλεκτρικά ρυθμιζόμενη οροφή, υδραυλικό τιμόνι με κουμπιά και ενσωματωμένο σύστημα Bluetooth Hands Free Calls, ρυθμιζόμενα καθίσματα και τέλος τα συστήματα ασφαλείας ABS, EBD και TCS.

## Παραπομπές


H5
Κατηγορία:Αυτοκίνητα SUV
Κατηγορία:Κινέζικα αυτοκίνητα
FIFA (σειρά βιντεοπαιχνιδιών)

Το ***EA Sports FC*** (πρώην *FIFA*, *FIFA Football* και *FIFA Soccer*) είναι σειρά βιντεοπαιχνιδιών ποδοσφαίρου που κυκλοφορεί κάθε χρόνο από την θυγατρική της Electronic Arts, EA Sports. Αν και δεν υπήρχαν μεγάλοι ανταγωνιστές όταν η EA κυκλοφόρησε τα πρώτα παιχνίδια στις σειρές *[[Madden NFL]]* και *[[NHL (σειρά βιντεοπαιχνιδιών)|NHL]]*, βιντεοπαιχνίδια ποδοσφαίρου όπως το *[[Sensible Soccer]]*, *[[Kick Off]]* και *[[Match Day (σειρά)|Match Day]]* είχαν αναπτυχθεί από τα τέλη της δεκαετίας του 1980, και είχαν ήδη ανταγωνιστεί στην αγορά παιχνιδιών όταν η EA Sports ανακοίνωσε ένα παιχνίδι ποδοσφαίρου ως την επόμενη προσθήκη στην EA Sports.

Το πρώτο παιχνίδι της σειράς κυκλοφόρησε τον Δεκέμβριο του 1993 και ήταν γνωστό ως το πρώτο παιχνίδι ποδοσφαίρου που είχε επίσημη άδεια από τη διεθνή ποδοσφαιρική ομοσπονδία, FIFA. Μέχρι τα τέλη του 2022, τα παιχνίδια της σειράς περιείχαν αποκλειστικής άδειας πρωταθλήματα, συμπεριλαμβανομένων πρωταθλημάτων και ομάδες από όλο τον κόσμο, επιτρέποντας τη χρήση πραγματικών πρωταθλημάτων, κλαμπ και ονόματα των παικτών και ομοιότητες στα παιχνίδια, καθώς και διεθνώς δημοφιλείς λέσχες από όλο τον κόσμο, χωρίς τα ολόκληρα πρωταθλήματα αυτών των εθνών.

Από το 2011, το franchise έχει μεταφραστεί σε 18 γλώσσες και είναι διαθέσιμο σε 51 χώρες. Η σειρά έχει πουλήσει περισσότερα από 100 εκατομμύρια αντίτυπα σε όλο τον κόσμο, καθιστώντας το ως το best-seller σπορ βιντεοπαιχνιδιών στον κόσμο, και ένα από τα franchises βιντεοπαιχνιδιών με τις περισσότερες πωλήσεις. Επίσης, το *[[FIFA 12]]* κατέχει το ρεκόρ για την "ταχύτερη πώληση αθλητικού παιχνιδιού όλων των εποχών" με πάνω από 3,2 εκατομμύρια παιχνίδια να έχουν πωληθεί, και πάνω από 186 εκατομμύρια δολάρια να έχουν δημιουργηθεί στη λιανική την πρώτη εβδομάδα της κυκλοφορίας του.

Το συμβόλαιο της EA με την ομοσπονδία FIFA έληξε από τις αρχές του 2023 και για να ανανεωθεί, η ομοσπονδία ζήτησε $1 δισεκατομμύριο από την EA. Η EA αρνήθηκε και αποφάσισε να αλλάξει την ονομασία των μετέπειτα παιχνιδιών της σειράς σε *EA Sports FC*.

## Παιχνίδια της σειράς
### 1990s
* *[[FIFA International Soccer]]*
* *[[FIFA Soccer 95]]*
* *[[FIFA Soccer 96]]*
* *[[FIFA 97]]*
* **
* *[[FIFA 99]]*

### 2000s
* *[[FIFA 2000]]*
* *[[FIFA 2001]]*
* *[[FIFA Football 2002]]*
* *[[FIFA Football 2003]]*
* *[[FIFA Football 2004]]*
* *[[FIFA Football 2005]]*
* *[[FIFA 06]]*
* *[[FIFA 07]]*
* *[[FIFA 08]]*
* *[[FIFA 09]]*

### 2010s
* *[[FIFA 10]]*
* *[[FIFA 11]]*
* *[[FIFA 12]]*
* *[[FIFA 13]]*
* *[[FIFA 14]]*
* *[[FIFA 15]]*
* *[[FIFA 16]]*
* *[[FIFA 17]]*
* *[[FIFA Mobile]]*
* *[[FIFA 18]]*
* *[[FIFA 19]]*

### 2020s
* *[[FIFA 20]]*
* *[[FIFA 21]]*
* *[[FIFA 22]]*
* *[[FIFA 23]]*

## Παραπομπές


## Εξωτερικοί σύνδεσμοι
* επίσημη ιστοσελίδα


Κατηγορία:Βιντεοπαιχνίδια της Electronic Arts
Ύλλος (αποσαφήνιση)

Με το όνομα **Ύλλος** αναφέρονται τα παρακάτω μυθολογικά πρόσωπα:

* Ύλλος, γιος του Ηρακλή και της Δηιάνειρας.
* **Ύλλος**, ένας άλλος γιος του Ηρακλή, τον οποίο απέκτησε με τη νύμφη Μελίτη. Αυτός ο Ύλλος έδωσε το όνομά του στην πόλη Ύλλη και στον «Υλλαϊκό Λιμένα» της Κέρκυρας. Σκοτώθηκε από τους Μέντορες ενώ αναχωρούσε από την Κέρκυρα με τους Φαίακες.

αλλά και τα παρακάτω:
* Ύλλος (ποταμός), ποταμός στη Λυδία της Μικράς Ασίας.
* Ύλλος (αράχνη), το ομώνυμο γένος αράχνης.
Γεωργιανές βουλευτικές εκλογές 2016

**Βουλευτικές εκλογές ** διεξήχθησαν στη Γεωργία, στις 8 Οκτωβρίου 2016 για να εκλεγούν τα 150 μέλη του Κοινοβουλίου. Ο κυβερνών συνασπισμός Γεωργιανό Όνειρο, με επικεφαλής τον πρωθυπουργό Γκιόργκι Κβιρικασβίλι, διεκδίκησε μια δεύτερη θητεία. Τα κόμματα της αντιπολίτευσης συμπεριέλαβαν το πρώην κυβερνών κόμμα και την κύρια αντιπολίτευση, το Ενωμένο Εθνικό Κίνημα (ΕΝΜ), τους Ελεύθερους Δημοκράτες, πρώην μέλος του συνασπισμού Γεωργιανό Όνειρο με επικεφαλής τον Ιρακλί Αλασάνια και τη Συμμαχία των Πατριωτών της Γεωργίας.

Το Γεωργιανό Όνειρο κέρδισε 115 έδρες, παρουσιάζοντας αύξηση 67 εδρών, ενώ το Ενωμένο Εθνικό Κίνημα μείωσε τις έδρες του σε 27.

## Εκλογικό σύστημα
Τα 150 μέλη του Κοινοβουλίου (που αποτελείται από ένα σώμα) εκλέγονται με δύο μεθόδους: 77 με αναλογική εκπροσώπηση σε μια ενιαία πανελλαδική εκλογική περιφέρεια με το εκλογικό όριο του 5% και 73 με το σύστημα της εκλογής σε δύο γύρους σε ενιαίες εκλογικές περιφέρειες με τον κανόνα της πλειοψηφίας που απαιτεί ο νικητής για να πάρει πάνω από το 50% (στις προηγούμενες εκλογές ο υποψήφιος που έπαιρνε την 1η θέση έπρεπε να περάσει το όριο του 30% για να κερδίσει την έδρα στην εκλογική περιφέρεια). 

Τα όρια των εκλογικών περιφερειών επανακαθορίστηκαν με σκοπό τη μείωση του φαινομένου να δημιουργούνται εκλογικές περιφέρειες με αποκλίνοντα ποσοστά μεταξύ των ψηφοφόρων.

Προηγουμένως το μέγεθος των ψηφοφόρων κυμαινόταν από λιγότερο από 6.000 ψηφοφόρους σε μία περιφέρεια μέχρι και πάνω από 150.000 ψηφοφόρους σε μία άλλη.

Οι εκλογές δεν έλαβαν μέρος σε εκλογικές περιφέρειες στις αποσχισθείσες περιοχές της Αμπχαζίας και της Νότιας Οσετίας.

## Αποτελέσματα
Το Γεωργιανό Όνειρο ανακήρυξε τη νίκη του αμέσως μετά το κλείσιμο της κάλπης.Ο πρωθυπουργός Γκιόργκι Κβιρικασβίλι σε δηλώσεις του στους οπαδούς του στα κεντρικά γραφεία του κόμματος ανέφερε:  "Θέλω να σας συγχαρώ για μια μεγάλη νίκη για τη Γεωργία! Σύμφωνα με τα προκαταρκτικά αποτελέσματα, το Γεωργιανό Όνειρο προηγείται με μεγάλη διαφορά." . Ο αναπληρωτής Πρωθυπουργός Κάχα Καλάτζε πρόσθεσε ότι τα στοιχεία από το δικό του κόμμα έδειξε ότι είχε κερδίσει γύρω στο 59 τοις εκατό των ψήφων. 

Ωστόσο, ο επικεφαλής της εκστρατείας για το Ενωμένο Εθνικό Κίνημα Νίκα Μελία κατηγόρησε την κυβέρνηση για νοθεία στις εκλογές, λέγοντας ότι "Ψήφοι έχουν κλαπεί από μας. Θα υπερασπιστούμε τις ψήφους μας." Άλλα κόμματα, όπως η Δημοκρατική Γεωργία, το Εργατικό Κόμμα και η Συμμαχία των Πατριωτών επίσης κατηγόρησαν την κυβέρνηση για εκτεταμένη νοθεία.

## Παραπομπές


2016
Κατηγορία:Εκλογές του 2016
Οροπέδιο της Μογγολίας

Το **Οροπέδιο της Μογγολίας** είναι τμήμα του οροπεδίου της Κεντρικής Ασίας με συνολική έκταση 3.200.000 τετρ. χιλιόμετρα και πλασιώνεται στα ανατολικά με τα ορεινούς όγκους του Μεγάλου Κινγκάν, στα νότια με την οροσειρά Γιν, στα δυτικά με την οροσειρά Αλτάι και τέλος, στα βόρεια από τις οροσειρές Σαγιάν και Κεντί.

## Γεωγραφία
Το οροπέδιο της Μογγολίας περιλαμβάνει την έρημο Γκόμπι καθώς και άλλες ξηρές εκτάσεις στέπας. Το υψόμετρο της περιοχής κυμαίνεται μεταξύ  1.000 και 1.500 μέτρων από το επίπεδο της θάλασσας, με χαμηλότερο σημείο την περιοχή του Χουλουνμπουίρ και με υψηλότερο σημείο προς την οροσειρά Αλτάι. Πολιτικά, το οροπέδιο αποτελεί τμήμα τριών χωρών, της Κίνας, της Μογγολίας και της Ρωσίας. Στην Κίνα, το οροπέδιο εντοπίζεται στην αυτόνομη επαρχία της Εσωτερικής Μογγολίας και στην αυτόνομη περιοχή της Σιντζιάνγκ. Στη Ρωσία, αποτελεί τμήμα κοντά στα νότια σύνορα των ομοσπονδιακών αντικειμένων της Δημοκρατίας της Μπουργιατίας και της Περιφέρειας Ιρκούτσκ.

Λόγω των μεταβολών στο φυσικό περιβάλλον της περιοχής, πολλές λίμνες έχουν χάσει μεγάλο μέρος της έκτασής τους, όπως οι λίμνες Καγκάν Νουρ και Σινκάι, ενώ άλλες έχουν εξατμιστεί, όπως οι λίμνες Σουανκιχάι και Ναϊμάν Σίου που αποξηράνθηκαν τις δύο τελευταίες δεκαετίες του 20ού αιώνα. Μόνο ελάχιστες λίμνες μεγάλωσαν σε επιφάνεια της τελευταίες δεκαετίες, όπως οι λίμνες Ανατολική Ζουγιάν και Χαντ Παόζι, ενώ συνολικά οι λίμνες του οροπεδίου απώλεσαν το 30 τοις εκατό της έκτασής τους.

## Δείτε επίσης
* Τάκλα Μακάν

## Παραπομπές


Μογγολια
Μογγολια
Μογγολια
Ζολοτέ

Το **Ζολοτέ** (, ) είναι πόλη στην επαρχία Ποπάσνα, στην περιφέρεια Λουχάνσκ της Ουκρανίας. Πληθυσμός: 14.572 κάτοικοι (εκτίμηση 2013) .

Στις 7 Οκτωβρίου 2014, για την διευκόλυνση της διοίκησης της περιφέρειας Λουχάνσκ, η Βερχόβνα Ράντα έκανε μερικές αλλαγές στις διοικητικές διαιρέσεις, ώστε οι περιοχές που ελέγχονται από την κυβέρνηση να ομαδοποιούνται σε επαρχίες. Ειδικότερα, οι πόλεις Χίρσκε και το Ζολοτέ, και οι αστικού τύπου οικισμοί Νίζνιε και Τοσκίβκα μεταφέρθηκαν από τον δήμο Περβομάϊσκ στην επαρχία Ποπάσνα.

## Δημογραφικά στοιχεία
Μητρικές γλώσσες σύμφωνα με την απογραφή του 2001:
* Ρωσική 50.34%
* Ουκρανική 43.93%
* Λευκορωσική 0.35%

## Παραπομπές


Κατηγορία:Πόλεις της Ουκρανίας
Αθανασάκος

Το ελληνικό επώνυμο **Αθανασάκος** μπορεί να αναφέρεται σε κάποιο από τα παρακάτω πρόσωπα:

* Ευστράτιος Αθανασάκος, αγωνιστής στην Επανάσταση του 1821
* Ευστράτιος Ν. Αθανασάκος (1901-1992), αντιστασιακός και πολιτικός
* Λουκάς Αθανασάκος (1805-1836), αγωνιστής στην Επανάσταση του 1821
* Χρήστος («Χούλιο») Αθανασάκος, μουσικός, μέλος των *[[Panx Romana]]*

## Δείτε επίσης
* Αθανασάκης
Αθανασόπουλος

Το ελληνικό επώνυμο **Αθανασόπουλος** μπορεί να αναφέρεται σε κάποιο από τα παρακάτω πρόσωπα:

* Βαγγέλης Αθανασόπουλος (1946-2011), πεζογράφος, ποιητής, κριτικός, και μεταφραστής
* Γεώργιος Αθανασόπουλος (1894-;), ιχθυολόγος, καθηγητής της ζωολογίας στο ΑΠΘ
* Δολοφονία του Δημήτριου Αθανασόπουλου (1891-1931): εργολάβος ο οποίος δολοφονήθηκε από οικείους του στις αρχές του 1931 με τρόπο που συγκλόνισε την κοινή γνώμη της εποχής και έμεινε γνωστό και ως «Έγκλημα στου Χαροκόπου».
* Κώστας Αθανασόπουλος (1947-), ποδοσφαιριστής
* Νίκος Αθανασόπουλος (1923-2016), πολιτικός και δικαστικός
* Παναγιώτης Αθανασόπουλος (1897-;), υποναύαρχος
* Σπυρίδων Αθανασόπουλος, αργυρός ολυμπιονίκης στη γυμναστική το 1896
* Ευστάθιος Αθανασόπουλος-Σερέτης
Αιγίδιος

Το λατινικής προελεύσεως όνομα **Αιγίδιος** μπορεί να αναφέρεται σε κάποιο από τα παρακάτω πρόσωπα:

* Αιγίδιος της Σουασόν (θάν. 464/465), Γαλάτης πολέμαρχος
* Αιγίδιος (Γίλλης) (640-725), άγιος της Ρωμαιοκαθολικής Εκκλησίας από την Αθήνα
* Αιγίδιος ο Ρωμαίος (1243-1316), Αυγουστίνος μοναχός, φιλόσοφος και θεολόγος
* Αιγίδιος της Ασίζης (θάν. 1262), ασκητής, από τους ακόλουθους του Αγ. Φραγκίσκου της Ασίζης
* Αιγίδιος του Βιτέρβου (ή Aegidius Canisius, 1470-1532), Ιταλός καρδινάλιος, ποιητής και συγγραφέας
* Αιγίδιος του Σανταρέμ (1184-1285), Πορτογάλος όσιος της Ρωμαιοκαθολικής Εκκλησίας
* Αιγίδιος Σάντελερ (1570-1629), Φλαμανδός χαράκτης
* Αιγίδιος (Ζιλ) Τσούντι (1505-1572), Ελβετός ιστορικός και αξιωματούχος
Ευστράτιος Αθανασάκος

Ο **Ευστράτιος Αθανασάκος** ήταν αγωνιστής στην Ελληνική Επανάσταση του 1821, καταγόμενος από την Άρνα της Λακωνίας, όπου γεννήθηκε περί το 1785. Νεαρός ακόμα, ο Αθανασάκος συνεργάστηκε με τον Καπετάν Ζαχαριά και πήρε μέρος σε εχθροπραξίες εναντίον των Τούρκων. Κατά τον διωγμό των κλεφταρματολών το 1804, ο Αθανασάκος κρύφτηκε και γλίτωσε. Μετά από αυτό αφοσιώθηκε σε γεωργικές εργασίες, μέχρι που άρχισε η Επανάσταση του 1821, οπότε έσπευσε να πολεμήσει, στην αρχή ως απλός στρατιώτης και αργότερα ως οπλαρχηγός υπό τις διαταγές των Ανδρέα και Σωτήρη Ζαχαρόπουλου.

Ο Ευστράτιος Αθανασάκος διακρίθηκε για την ανδρεία του ως οπλαρχηγός σε πολλές μάχες εναντίον του Δράμαλη και του Ιμπραήμ και για τον λόγο αυτό κατά τα τελευταία χρόνια της Επανάστασης προάχθηκε σε πεντακοσίαρχο.

## Πηγές
* Το λήμμα «Αθανασάκος» στη *Νέα Ελληνική Εγκυκλοπαίδεια* «Χάρη Πάτση», τόμ. 2, σελ. 341

Αθανασακος, Ευστρ
Μανουέλ Σέκο

Ο **Μανουέλ Σέκο** (Ισπανικά: Manuel Seco, 1928 – 16  Δεκεμβρίου 2021) ήταν Ισπανός φιλόλογος και γλωσσολόγος, ένας από τους σημαντικότερους σύγχρονους λεξικογράφους της ισπανικής γλώσσας και μέλος της Βασιλικής Ισπανικής Ακαδημίας.

## Βιογραφία και έργο
Σπούδασε Ρομανική Φιλολογία στο Πανεπιστήμιο της Μαδρίτης, όπου υπήρξε μαθητής των Ραφαέλ Λαπέσα και Ντάμασο Αλόνσο, εργάστηκε στη δευτεροβάθμια εκπαίδευση. Από τη στιγμή της ένταξής του στη Βασιλική Ακαδημία to 1980, εργάστηκε ως υπεύθυνος του τμήματος λεξικογραφίας, έδαφος όπου παρήγαγε τρία από τα σημαντικότερα λεξικά της ισπανικής γλώσσας, τα *Diccionario de dudas y dificultades de la lengua española*, *Diccionario del español actual* και *Diccionario histórico de la lengua* (το τελευταίο σε συνεργασία με τους έτερους φιλολόγους Ραφαέλ Λαπέσα, Χούλιο Κασάρες και Μπιθέντε Γκαρθία ντε Ντιέγο). Είχε λάβει τον Μεγαλόσταυρο του Αλφόνσου Χ από την ισπανική κυβέρνηση ως αναγνώριση της προσφοράς του.

## Παραπομπές


## Βιβλιογραφία
* Félix Rodríguez (ed.): *Estudios de lingüística española: homenaje a Manuel Seco*, Πανεπιστήμιο του Αλικάντε.

## Εξωτερικοί σύνδεσμοι
* Συνέντευξη στον Μανουέλ Σέκο στο ακαδημαϊκό περιοδικό *Espéculo. Revista de estudios literarios*.

Κατηγορία:Ισπανοί φιλόλογοι
Κατηγορία:Ισπανοί ακαδημαϊκοί
Κατηγορία:Ισπανοί γλωσσολόγοι
Κατηγορία:Γλωσσολογία της ισπανικής γλώσσας
Κατηγορία:Μέλη της Βασιλικής Ισπανικής Ακαδημίας
Κατηγορία:Ισπανοί λεξικογράφοι
Χούλιο Κασάρες

Ο **Χούλιο Κασάρες** (Julio Casares, Γρανάδα, 1877 - Μαδρίτη, 1964) ήταν Ισπανός φιλόλογος, διπλωμάτης και μουσικός, μέλος της Βασιλικής Ισπανικής Ακαδημίας και γνωστός για το λεξικογραφικό του έργο.

## Βιογραφία και έργο
Παρότι ξεκίνησε την καριέρα του ως βιολιστής, σύντομα εντάχθηκε στο διπλωματικό σώμα όπου εργάστηκε ως μεταφραστής και διερμηνέας δεδομένου ότι κατείχε πολλές ξένες γλώσσες. Εντάχθηκε στην Ισπανική Ακαδημία το 1921 και το 1935 εργάστηκε ως αντιπρόσωπος της Δεύτερης Ισπανικής Δημοκρατίας στην Κοινωνία των Εθνών για να συνεχίσει σε θέσεις σχετικές με τη διερμηνεία και με το πέρας του Ισπανικού Εμφυλίου.

Το γνωστότερο έργο του, το *Diccionario ideológico de la lengua española,* εκδόθηκε για πρώτη φορά το 1942. Αποτελεί το μοναδικό αντίστροφο λεξικό της ισπανικής γλώσσας όπου οι λέξεις ταξινομούνται με βάση το νόημα και όχι τη λεξική τους μορφή. Επίσης συνεργάστηκε στο *Diccionario Histórico de la Lengua Española* με έτερους λεξικογράφους όπως τον Μανουέλ Σέκο και γλωσσολόγους όπως τον Ραφαέλ Λαπέσα.

## Παραπομπές


## Εξωτερικοί σύνδεσμοι
* Θεματική σελίδα αφιερωμένη στον Χούλιο Κασάρες

Κατηγορία:Ισπανοί φιλόλογοι
Κατηγορία:Ισπανοί γλωσσολόγοι
Κατηγορία:Μέλη της Βασιλικής Ισπανικής Ακαδημίας
Κατηγορία:Ισπανοί μεταφραστές
Κατηγορία:Ισπανοί λεξικογράφοι
Μαρία Μολινέρ

Η **Μαρία Μολινέρ** (*María Moliner*, 1900 - 1981) ήταν Ισπανίδα φιλόλογος και λεξικογράφος, συγγραφέας ενός από τα σημαντικότερα λεξικά της ισπανικής γλώσσας του 20ού αιώνα, το *Diccionario de uso del español*.

## Βιογραφία και έργο
Μεγάλωσε στη Σαραγόσα, στο πανεπιστήμιο της οποίας σπούδασε ιστορία και εργάστηκε ως αρχειοθέτρια σε διάφορα αρχεία της Ισπανίας όπως αυτό της Σιμάνκας. Προηγουμένως είχε ασχοληθεί με το πρώτο αραγωνικό λεξικό. To 1924 υπήρξε η πρώτη γυναίκα που δίδαξε στο Πανεπιστήμιο της Μούρθια και μία από τις πρωτοπόρους της οργάνωσης του συστήματος βιβλιοθηκών κατά τη διάρκεια της Δεύτερης Ισπανικής Δημοκρατίας, στα πλαίσια της διεύρυνσης της εκπαίδευσης στην ισπανική επαρχία και τις απομακρυσμένες περιοχές. Λόγω των αριστερών πεποιθήσεων αυτής και του συζύγου της, καθηγητή φυσικής στο Πανεπιστήμιο της Σαλαμάνκα, με τη νίκη των εθνικιστών στον Ισπανικό Εμφύλιο απομακρύνθηκαν προσωρινά από τα καθήκοντά τους.

Το σημαντικότερο έργο της, το *Diccionario de uso del español* είχε αρχικά σκοπό να γεμίσει ορισμένα κενά που παρουσίαζε το λεξικό της Ισπανικής Ακαδημίας αλλά σύντομα εξελίχθηκε σε ένα αξιοπρόσεκτο και ευμεγέθες λεξικογραφικό έργο που χρειάστηκε 15 χρόνια ατομικής εργασίας της Μολινέρ. Εκδόθηκε το 1966-67 από τον εκδοτικό οίκο Gredos έχοντας λάβει την υποστήριξη του διευθυντή της Ακαδημίας, Ντάμασο Αλόνσο.

Για πολύ καιρό η Μαρία Μολινέρ θεωρείτο ότι θα γινόταν η πρώτη γυναίκα που θα κατείχε μια θέση στην Ισπανική Ακαδημία. Εντούτοις, λόγω διαφόρων αιτιών μεταξύ των οποίων και το φύλο της, προτιμήθηκε ο φιλόλογος Εμίλιο Αλάρκος· η πρώτη γυναίκα μέλος της Ακαδημίας θα γινόταν η Μαρία Κόντε το 1979.

## Παραπομπές


## Βιβλιογραφία
* Ιnmaculada de la Fuente (2011). ''El exilio interior. La vida de María Moliner''. Madrid: Turner.
* Hortensia Búa Martín (2012). *María Moliner: La luz de las palabras*. Madrid: H.B.M.

## Εξωτερικοί σύνδεσμοι
* Ιστοσελίδα αφιερωμένη στη Μαρία Μολινέρ

Κατηγορία:Ισπανοί φιλόλογοι
Κατηγορία:Γλωσσολογία της ισπανικής γλώσσας
Κατηγορία:Ισπανοί λεξικογράφοι
Αθανασάκης

Το ελληνικό επώνυμο **Αθανασάκης** μπορεί να αναφέρεται σε κάποιο από τα παρακάτω πρόσωπα:

* Ηλίας Αθανασάκης, μέλος της ομάδας που απήγαγε τον στρατηγό Κράιπε (1944)
* Ιωάννης Αθανασάκης (1853-1953), νομικός, βουλευτής και πρόεδρος του Ελληνικού Ερυθρού Σταυρού
* Λιμπέριος Αθανασάκης (1785-1870), Φιλικός και αγωνιστής στην Επανάσταση του 1821
* Νίκος Αθανασάκης (γενν. 1953), δημοσιογράφος και πολιτικός
* Σωτήριος Αθανασάκης (1795-;), αγωνιστής στην Επανάσταση του 1821

## Δείτε επίσης
* Αθανασάκος
Διαμέρισμα του Μπιστροϊστόκσκι

Το **Διαμέρισμα του Μπιστροϊστόκσκι** () είναι διοικητική και δημοτική επαρχία (ραγιόν), μία από τις πενήντα εννέα επαρχίες τουκράι Αλτάι στη Ρωσία. Βρίσκεται στο κεντροανατολικό τμήμα του κράι. Η έκταση της περιοχής είναι 1.804 τετραγωνικά χιλιόμετρα. Το διοικητικό κέντρο είναι η αγροτική περιοχή (*[[Χωριό|σέλο]]*) του Μπίστρι Ιστόκ. Πληθυσμός: 10,150&#x20;(Απογραφή Του 2010). Ο πληθυσμός του Μπίστρι Ιστόκ αντιστοιχεί στο 38.0% του πληθυσμού της επαρχίας.

## Παραπομπές


### Πηγές
* Алтайский краевой Совет народных депутатов. Закон №28-ЗС от 1 марта 2008 г. «Об административно-территориальном устройстве Алтайского края», в ред. Закона №16-ЗС от 4 апреля 2017 г. «О присоединении станции Железнодорожная Казарма 572 км к посёлку Октябрьскому Октябрьского сельсовета Кулундинского района Алтайского края и внесении изменений в отдельные законы Алтайского края». Вступил в силу 8 марта 2008 г. Опубликован: "Алтайская правда", №67, 8 марта 2008 г. (Altai Krai Council of People's Deputies. Law #28-ZS of March 1, 2008 On the Administrative-Territorial Structure of Altai Krai, as amended by the Law #16-ZS of April 4, 2017 On Merging the Station of Zheleznodorozhnaya Kazarma 572 km into the Settlement of Oktyabrsky in Oktyabrsky Selsoviet of Kulundinsky District of Altai Krai and on Amending Various Laws of Altai Krai. Effective as of March 8, 2008.).
* Алтайский краевой Совет народных депутатов. Закон №92-ЗС от 5 октября 2007 г. «О статусе и границах муниципальных и административно-территориальных образований Быстроистокского района Алтайского края», в ред. Закона №55-ЗС от 5 июля 2012 г. «О внесении изменений в отдельные Законы Алтайского края в связи с преобразованием муниципальных и административно-территориальных образований». Вступил в силу через 10 дней со дня официального опубликования. Опубликован: "Алтайская правда", №306 (без приложений), 13 октября 2007 г. (Altai Krai Council of People's Deputies. Law #92-ZS of October 5, 2007 On the Status and the Borders of the Municipal and the Administrative-Territorial Formations of Bystroistoksky District of Altai Krai, as amended by the Law #55-ZS of July 5, 2012 On Amending Various Laws of Altai Krai Due to the Transformation of the Municipal and Administrative-Territorial Formations. Effective as of after 10 days from the day of the official publication.).

Κατηγορία:Διαμερίσματα του Κράι των Αλταΐων
Εξέγερση των σκλάβων της Βιρτζίνια

Η **εξέγερση των μαύρων σκλάβων της Βιρτζίνια** (1831) ήταν η μεγαλύτερη και βιαιότερη επανάσταση σκλάβων που σημειώθηκε σε όλη την ιστορία των ΗΠΑ, αλλά και μοναδική για το λόγο πως δεν προδόθηκε, όπως άλλες, από τους ίδιους τους πρωταγωνιστές της, ενώ για πρώτη φορά ανάδειξε το νομιμοφανές πέπλο που κάλυπτε με επιμέλεια το θεσμό της δουλείας στις Νότιες Πολιτείες των Ηνωμένων Πολιτειών. Η υπόθεση αυτή αποτέλεσε την κορύφωση μιας σταδιακά αυξανόμενης έντασης που επικρατούσε μεταξύ μαύρων και λευκών τη δεκαετία του 1830 στη Βιρτζίνια, λόγω της οικονομικής κρίσης, συνδυαστικά με το μεγάλο πολλαπλασιασμό των σκλάβων, γεγονότα που προκάλεσαν την εκατέρωθεν αντιπαλότητα.
## Ιστορικό της εξέγερσης
Επικεφαλής και εμπνευστής της αιματηρής στάσης ήταν ο 30χρονος (γεννημένος το 1800) μαύρος σκλάβος Νατ Τέρνερ («*Nat Turner*») με το προσωνύμιο «*προφήτης της ελευθερίας*», ο οποίος στις 21 Αυγούστου του 1831 ξεκίνησε μια πορεία μαζί με 6 αρχικά, οπαδούς του προς την πόλη Ιερουσαλήμ της Κομητείας του Σαουθάμπτον στη Βιρτζίνια των ΗΠΑ, η οποία χαρακτηρίσθηκε από δολοφονίες δουλεμπόρων, κλοπή όπλων και προσηλυτισμό νέων μελών. Την επόμενη κιόλας ημέρα από την έναρξη της εκστρατείας της, η ομάδα του Τέρνερ αριθμούσε ήδη 70 άτομα, ενώ ο απολογισμός της δράσης της συνοψιζόταν σε 59 φόνους (10 άνδρες, 14 γυναίκες, 35 παιδιά) Οι αρχές της Κομητείας κινητοποιήθηκαν άμεσα επιστρατεύοντας 3.000 άνδρες, ωστόσο χρειάσθηκαν περισσότεροι από 2,5 μήνες έως ότου να εντοπισθεί και να συλληφθεί ο υποκινητής της σφαγής, που ανακαλύφθηκε στην κρυψώνα του από έναν χωρικό και οδηγήθηκε αλυσοδεμένος στην Ιερουσαλήμ. Εκεί, προσήχθη σε δίκη, καταδικάσθηκε και τελικά εκτελέσθηκε με απαγχονισμό μαζί με 16 από τους συντρόφους του, στις 11 Νοεμβρίου της ίδιας χρονιάς.

## Πηγές
* Τασία Χατζή, στο «*Σημείωμα της μεταφράστριας*» του έργου του Έντγκαρ Άλλαν Πόε Αφήγηση του Άρθουρ Γκόρντον Πυμ, έκδοση Αθήνα, 1994, σελ. 29-30.

Βιρτζίνια σκλαβων Εξεγερση
Βιρτζίνια σκλαβων Εξεγερση
Γκουϊνάν Χαΐρι

Ο **Γκουϊνάν Χαΐρι** ήταν ποιητής, συγγραφέας και θεατρικός συγγραφέας από το Μπασκορτοστάν. 

Το 1937 συνελήφθη για απόψεις του περί της προστασίας του λαού. Αποκαταστάθηκε μετά θανάτον, στα τέλη της δεκαετίας του 1990. 

## Δημιουργία
Το 1927 εργάστηκε ως συντάκτης της εφημερίδας *Μπασκορτοστάν Γιεστέρε* (*Νεολαία του Μπασκορτοστάν*).

## Αναφορές
Κατηγορία:Μπασκίροι συγγραφείς
Ακγιάρ (Επαρχία Χαϊμπουλίνσκι, δημοκρατία του Μπασκορτοστάν)

Το **Ακγιάρ **() είναι μια αγροτική τοποθεσία (*[[Χωριό|σέλο]]*) και το διοικητικό κέντρο της επαρχίας Χαϊμπουλίνσκι της Δημοκρατίας του Μπασκορτοστάν στη Ρωσία, και βρίσκεται στο ποτάμι Ταναλύκ. Βρίσκεται στο νότιο μέρος του Μπασκορτοστάν. Πληθυσμός: 6,941 (απογραφή 2010), 5.549 κάτοικοι (απογραφή 2002), 4.278 κάτοικοι (απογραφή 1989).

## Παραπομπές


## Αναφορές
* 

Κατηγορία:Κατοικημένες περιοχές στην Δημοκρατία του Μπασκορτοστάν
Φιοντορόβκα (Επαρχία Φιοντορόβσκι, δημοκρατία του Μπασκορτοστάν)

Η **Φιόντοροφκα **() είναι αγροτική τοποθεσία (*[[Χωριό|σέλο]]*) και το διοικητικό κέντρο της επαρχίας Φιόντοροφσκι στην Δημοκρατία του Μπασκορτοστάν της Ρωσίας. Βρίσκεται στο νοτιοδυτικό μέρος του Μπασκορτοστάν. Πληθυσμός: 4,306 (απογραφή 2010).

## Αναφορές
* 

Κατηγορία:Κατοικημένες περιοχές στην Δημοκρατία του Μπασκορτοστάν
Ακμπουζάτ

Το **Ακμπουζάτ **(Μπασκίρ&#x3A; Аҡбуҙат
, από την λέξη Ak που σημαίνει "λευκό" + Τουρκικό буҙат, σημαίνει "σγουρό Άλογο") είναι το πιο διάσημο *κουμπαΐρ *(ποίημα) των Μπασκίρ. Είναι αναλογικό με πολλά παρόμοια έργα (π.χ. Πήγασος).
δεξιά|μικρογραφία|200x200εσ|Το Σγουρό Άλογο του Ακμπουζάτ στην σημαία της επαρχίας Κίγκι

## Πλοκή
Ο κύριος ήρωας του Ακμπουζάτ είναι ο Χαουμπάν. Αυτός πήγε στο υποθαλάσσιο βασίλειο για να ψάξει το σγουρό άλογο Ακμπουζάτ και το διαμαντένιο σπαθί.

Κατηγορία:Πολιτισμός του Μπασκορτοστάν
Κατηγορία:Λογοτεχνία-επέκταση
Φανάρι (συντήρηση φαγητού)

Το **φανάρι** (ή **κλουβί**) είναι μέσο φύλαξης ευπαθών τροφίμων (κρέας, τυριά κτλ) για βραχύ χρονικό διάστημα, που κυρίως χρησιμοποιόταν  στα παλιότερα χρόνια που δεν υπήρχαν τα ψυγεία.

## Κατασκευή
μικρογραφία|Φανάρι ή κλουβί
Ήταν κατασκευασμένο με μεταλλικό ή πλαστικό σκελετό, τόσο ελαφρύ που να μπορεί να κρέμεται χωρίς δυσκολία και γύρω - γύρω καλυπτόταν από σίτα. Μπροστά είχε πόρτα και δύο ράφια για να ακουμπούν τα διάφορα τρόφιμα. 

## Χρήση στην οικιακή ζωή

Το λεγόμενο «φανάρι», ήταν κρεμασμένο είτε έξω στην αυλή, είτε στον τοίχο του σπιτιού  στην οροφή της κουζίνας και συνήθως ανεβοκατέβαινε με σχοινί περασμένο σε τροχαλία. Πολλές φορές το κρεμούσαν στις βορινές βεράντες απλά για να είναι δροσερά τα τρόφιμα από τον αέρα, όχι στις νότιες βεράντες προς αποφυγή της σκόνης, της υγρασίας και κυρίως να προστατεύονται από τις ανεπιθύμητες επισκέψεις εντόμων, τρωκτικών και γατών.

Σχεδόν όλο το περίσσευμα του φαγητού, φυλάσσονταν στο εσωτερικό του, ακόμα και μέχρι την επόμενη ημέρα.

Το φανάρι αντικατέστησαν τα ψυγεία με τον πάγο σε μορφή παγοκολώνας, που προμήθευε καθημερινά ο παγοπώλης της γειτονιάς.

## Σύγχρονη χρήση

Σήμερα το φανάρι είναι ξεπερασμένο είδος οικιακής χρήσης, που τείνει να καταργηθεί που όμως κάποιες φορές μπορεί να διακοσμεί ένα σύγχρονο σπίτιι. Αποτελεί έκθεμα σε συγκεκριμένα μουσεία, είδος πώλησης στα παλαιοπωλεία.

## Δείτε επίσης
* Ψυγείο

## Σημειώσεις



## Παραπομπές


Κατηγορία:Συντήρηση τροφίμων
Κατηγορία:Οικιακή οικονομία
Αντούγιεβο

Το **Αντούγιεβο **() είναι όνομα διάφορων αστικών περιοχών στην δυτική Ρωσία:
* Αντούγιεβο (περιφέρεια Καλούγκα), σέλο (χωριό) στην επαρχία Μεντίνσκι της περιφέρειας Καλούγκα
* Αντούγιεβο (περιφέρεια Μόσχας), σέλο (χωριό) του Αγροτικού Οικισμού Γιερμολίνσκογιε της επαρχίας Ιστρίνσκι στην περιφέρεια Μόσχας, με γεωγραφικές συντεταγμένες